Lolland-Falsters Stifts-Tidende, 1813-01-19
Under Dato 5te Januarii er udkommen H. M. Forordning om Forandring i Pengevæsenet for Kongerigerne Danmark og Norge, samt Hertugdømmene Glesvig og Holsteen. - Vi Frederik den Sjeste, af Guds Naade Konge til Danmark og Norge, de Venders og Gothers, Hertug til Slesvig, Holsteen, Stormarn, Ditmarsken og Oldenborg, Gjøre vitterligt: Da Statens hidtilværende Pengevæsen er tystet i sit Jnderste, saa have Vi besluttet at bringe Orden og Fasthed der tilveie ved at sætte det paa en varig og urokkelig Grundvold. Vi have derved tillige fundet det nødvendigt, at ophæve Forskiellen paa Penge og Betalingsmidler imellem Kongerigerne og Hertugdømmerne; en Forskjel, som paa en for begge skadelig Maade adskiller dem, og berøver dem den Bistand, de ellers vilde og kunde yde hinanden, For at udføre denne Beslutning, have vi oprettet en Rigsbank, og tilladt den saadanne Midler og Forrettigheder, der kunne betrygge Pengevæsenets ny Forfatning. Vort Folks Tillid til Og, at intet er Os saa vigtigt, som Omsorgen for dets Vel, og at de Midler vi vælge ere Frugterne af lang Erfaring og moden Overveielse, vil skienke denne nye Plan Held. Almeenvellers sikkre Vedligeholdelse kræver Opoffrelser fra de Enkelte. De Besværligheder, som en Forandring, der er saa pludselig og altomfattende som denne fører med sig, maae kun betragtes som Bidrag til Fædrenelandets Tarv. Thi byde og befale Vi som følger: Almindelige Bestemmelser for Kongerigerne og Hertugdømmerne: 1) Jstedet for alle hidtil i Vore Kongeriger og Hertugdømmer i Omløb værende Courant- og Species Banksedler, Laane-Jnstitut=Sedler, Skatkammerbeviser, Assignationer og Assignationsbeviser, samt nu gjældende Myntsorter skal herefter ikkun en Penge sort finde Sted. 2) Den ved Fundation af Dags Dato oprettede Rigsbank, hvis Forvaltning skal være aldeles adskilt fra Statens Finantsers, træder, med de den underordnede Jndretninger, i de nuværende Bankers og Laane-Jndretningers Sted; og det bliver dens Bestyreres hellige Pligt, at vaage over, at de under deres Tilsyn udstedte Rigsbanksedlers Credit ikke svækkes, og at det aldrig udfærdiges en større, end den nu bestemte Sum. 3) Som sikker Grundvold for disse Rigsbanksedler skulle alle faste Eiendomme i Staten hæfte til Banken for det Beløb, som maa udgives. 4) Ved Bankens Forvaltning skal føres Overtilsyn og Control af Mænd, der vælges paa den Maade, som Bankfundationen foreskriver. Regnskab for Bankens Bestyrelse skal aarligen bekjendtgjøres ved Trykken. 5) Myntfoden for Statens nye Penge bestemmes saaledes: at 18 en halv Rigsbankdaler udpræges af 1 Mark fiint Sølv, Cøllnsk Vægt. En Rigsbankdaler inddeeles i 6 Aark eller 96 Skilling. 6) Rigsbanksedlerne tillægges en Sølvværdie, hvorefter de skulle modtages i alle offentlige Betalinger, og i de private, som enten ved denne Forordning ere bestemte til Sølvværdie, eller herefter betinges saaledes. Denne Sølvværdie retter sig efter den Cours, som af Banken bestemmes og offentliggjøres 2 Gange aarligen, den 1ste Februari og 1ste August. Alle andre Betalinger skee efter Sedlernes paalydende Beløb eller Navneværdie. De nærmere Bestemmelser om denne bankstemte Agio eller Opgjeld indeholder Bankfundationen. 7) Den Sikkerhed, som Rigsbanksedlerne skulle erholde i Statens faste Eiendomme, bestaaer deri, at Vi allernaadigst tillægge Rigsbanken, med første Prioritets Panteret fremfor enhver anden Fordring og Hæftelse, endog af Vore Skatter, 6 Procent i rede Sølv af hver Eiendoms Værdie, for hvis Bestemmelse Skatte-Taxationerne af 1800 og Assurance-Summerne i det Hele lægges til Grund; og at Banken af disse fra dens Side uopsigeligen prioriterede Summet, saalænge indtil samme af Vedkommende indbetates i rede Sølv, nyder en aarlig Rente af 6 1/2 Procent i Rigsbankdaler Sølvværdie, til at ordne og befæste Pengevæsenet paa den Maade, Bankfundationen nøiere forklarer. Denne Rente indkræves af Vore Oppebørselsbetiente og indsendes af dem directe til Banken. De udførlige Forskrifter og Fordelingen af denne Hæftelse, samt om den Lettelse i adskillige ældre Skatter, hvilken Vi have funden nødvendig, for at denne Rente ei skulde blive trykkende, skulle vorde meddeelte i en særskilt Forordning. 8) Det Beløb af Sedler, som Banken maae sætte i Omløb, og som den under intet Paaskud maa forøge, er 46 Millioner Rigsbankdaler Navneværdie, hvoraf 27 Millioner Rigsbankdaler er bestemt til den nuværende Seddelmasses Jnddragelse, og den øvrige Deel deels til Udlaan og deels som Reservefond til hverordentlige Udgifter for Finantserne. Til denne Reservefond skal endvidere henlægges en Sum i Obligationer af 10 Millioner Rigsbankdaler Sølvværdie, som Banken forrenter, dog som Finantserne, naar Statens Fornødenheder det udkræve, kan afbenytte. 9) Den herværende Courantbank, den slesvigholsteenske Speciesbank, Depositokassen med de derunder henhørende norske Laane Jndretninger, og Laane-Jnstituter for Hertugdømmerne ville, saasnart Rigsbanken er sat i Virksomhed, ophøre. Angaaende den dansk norske Species bank ville Vi lade det Fornødne afhandle med Jnteressenterne. (Fortsættes.)